Buenos Aires (provinsie) - Wikipedia
Buenos Aires (provinsie)
Provinsie Buenos Aires
Ligging in Argentinië
Tweekamerstelsel met Kamer van Afgevaardigdes (92) en Senaat (46)
María Eugenia Vidal (PRO)
307 571 km² (118 754 vk m)
15 625 084
51/km² (130/vk m)
Die Provinsie Buenos Aires (Spaans amptelik: Provincia de Buenos Aires, [ˈbwenos ˈaiɾes]) is in die ooste van Argentinië in die vrugbare Pampas-vlakte geleë. Dit is die grootste van alle Argentynse provinsies, sowel ten opsigte van sy oppervlakte asook sy bevolking, met 307 571 km² en sowat 15,6 miljoen inwoners (meer as 'n derde van Argentinië se totale bevolking). Sy naam is afgelei van die gelyknamige Argentynse hoofstad in die noordooste van die provinsie, Buenos Aires, wat oorspronklik ook as provinsiale hoofstad gefungeer het totdat dit in 1880 in 'n federale distrik omgeskep is. Dit maak dus administratief nie meer deel uit van die provinsie nie, in teenstelling met sy voorstede.
Die huidige administratiewe sentrum is La Plata, 'n stad in die metropolitaanse gebied van die hoofstad Buenos Aires wat in 1882 gestig is. Die provinsie grens in die noordooste aan Entre Ríos, in die noorde aan Santa Fe, in die noordweste aan Córdoba, in die weste aan La Pampa, en in die suide en weste aan Río Negro. Die Republiek van Uruguay is anderkant van die Río de La Plata noordoos van Buenos Aires geleë.
Die provinsie is in 134 bestuurlike gebiede, genaamd "partidos", onderverdeel.
Die partidos (bestuurlike gebiede) van die Buenos Aires-provinsie
↑ “Total del país. Población total y variación intercensal absoluta y relativa por provincia o jurisdicción. Años 2001–2010.”. (XLS) INDEC. URL besoek op 4 September 2011.
Wikimedia Commons het meer media in die kategorie Buenos Aires (provinsie).
Ontsluit van "https://af.wikipedia.org/w/index.php?title=Buenos_Aires_(provinsie)&oldid=1505138"	Kategorie: Provinsies van Argentinië	Navigasie-keuseskerm
العربيةAymar aruBoarischŽemaitėškaБеларускаяБеларуская (тарашкевіца)‎БългарскиBrezhonegCatalàCebuanoČeštinaCymraegDanskDeutschEnglishEsperantoEspañolEestiEuskaraفارسیSuomiFrançaisGalegoAvañe'ẽעבריתहिन्दीHrvatskiMagyarՀայերենInterlinguaBahasa IndonesiaIdoItaliano日本語ქართული한국어LatinaLadinoLumbaartLietuviųLatviešuМакедонскиМонголमराठीBahasa MelayuNederlandsNorsk bokmålOccitanИронPolskiPiemontèisپنجابیPortuguêsRuna SimiRomânăРусскийScotsSrpskohrvatski / српскохрватскиSimple EnglishSlovenčinaСрпски / srpskiSvenskaKiswahiliТоҷикӣไทยTagalogTürkçeУкраїнськаاردوVènetoTiếng ViệtVolapükWinaray中文Bân-lâm-gú粵語	Wysig skakels	Die bladsy is laas op 6 November 2016 om 09:46 bygewerk.